
Nr.SC2022- 28783 /17.11.2022
REFERAT DE APROBARE A PROIECTULUI DE HOTĂRÂRE
privind modificarea și completarea H.C.L. nr. 346/26.07.2022- privind

delegarea de gestiune prin concesionare a serviciului public privind prestarea
de servicii şi activităţi necesare  exploatării şi întreţinerii cimitirelor umane din Municipiul Timişoara: Cimitirul Calea Lipovei, Cimitirul Săracilor, Cimitirul str. Stuparilor,

Cimitirul Calea Şagului si Cimitirul str. Rusu Şirianu
Motivul emiterii proiectului de hotărâre
1. Descrierea situaţiei actuale
Consiliul Local al Municipiului Timişoara, prin Hotărârea nr.346/26.07.2022, a aprobat delegarea de gestiune prin concesionare a serviciului public privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara: Cimitirul Calea Lipovei, Cimitirul Săracilor, Cimitirul str. Stuparilor, Cimitirul Calea Şagului si Cimitirul str. Rusu Şirianu și ca urmare s-a demarat procedura de achiziție a acestor servicii prin publicarea pe SEAP a documentelor de atribuire în cadrul procedurii licitație deschisă, în vederea atribuirii contractului.
Ca urmare a publicării anunțului cu nr. PC1002137/22.09.2022, a fost depusă o contestație la C.N.S.C., iar aceștia au suspendat procedura de achiziție până la soluționarea acestei contestații. Precizăm că C.N.S.C. a transmis contestația instituției noastre, fiind înregistrată cu numărul SC2022-023951/29.09.2022.

Ulterior prin Decizia nr. 2277/C7/2366 din 31.10.2022, a Consiliului Național de Soluționare a Contestațiilor, a fost admisă în parte contestația și ca urmare am fost obligați ca în termen de 10 zile de la comunicare să se remedieze documentația de atribuire conform motivării din prezenta decizie. 

2. Schimbări preconizate şi rezultate aşteptate
Ca urmare a acestui fapt, a fost reanalizată întreaga documentație aprobată prin H.C.L.M.T. nr.346/26.07.2022 și s-a procedat la modificarea Anexei nr.1,  Anexei nr.3, Anexei nr.4, Anexei nr.5 și Anexei nr.6 în conformitate cu cele dispuse in Decizia C.N.S.C. nr. 2277/C7/2366 din 31.10.2022. 
 Precizăm că celelalte dispoziții ale H.C.L.M.T. nr. 346/26.07.2022 rămân neschimbate.

3. Concluzii        

Propunem promovarea Proiectului de Hotărâre privind modificarea și completarea H.C.L. nr. 346/26.07.2022- privind delegarea de gestiune prin concesionare a serviciului public privind prestarea
de servicii şi activităţi necesare  exploatării şi întreţinerii cimitirelor umane din Municipiul Timişoara: Cimitirul Calea Lipovei, Cimitirul Săracilor, Cimitirul str. Stuparilor, Cimitirul Calea Şagului si Cimitirul str. Rusu Şirianu, supun spre dezbatere şi aprobare Consiliului Local al Municipiului Timişoara proiectul de hotărâre mai sus menţionat.

